Държавен вестник, бр. 19, 2022 г., стр. 7

БРОЙ  19	
Д Ъ Р Ж А В Е Н  В Е С Т Н И К 	
СТР.  7  
не са били повдигнати при подаването на 
опозицията или да се разширява нейният 
предмет.
(7) С едно искане може да се оспорва ре­
гистрацията на една марка или географско 
означение.
(8) С едно искане за заличаване може да 
се противопоставят едно или повече по-ранни 
права, притежание на едно и също лице.
(9) Искането за заличаване може да бъде 
подадено от повече от едно лице, когато ис­
кателите са:
1. съпритежатели на противопоставените 
по-ранни права;
2. притежател и лицензополучател на из­
ключителна лицензия на по-ранната марка;
3. оправомощени съгласно съответното 
законодателство лица да се противопоставят 
на регистрацията на марка или географско 
означение.
(10) Когато жалбата или искането са по­
дадени от повече от едно лице, приема се, че 
жалбоподателите, съответно искателите, имат 
общ правен интерес, ако всички те са прите­
жатели и/или са получатели на изключителна 
лицензия по всяко едно от противопоставените 
по-ранни права.
(11) Когато жалбите и исканията са подаде­
ни от няколко лица и едно от тях се оттегли 
като страна, производството продължава с 
останалите жалбоподатели и искатели.
Чл. 13. (1) Към жалбите и исканията се 
прилагат:
1. документ за платена такса, ако плащането 
е извършено по банков или електронен път;
2. пълномощно, ако се подава чрез пъл­
номощник или обединение;
3. доказателства, когато е необходимо.
(2) Когато с искането за заличаване е про­
тивопоставена по-ранна общоизвестна марка 
по чл. 12, ал. 2, т. 9 от ЗМГО, се прилагат 
доказателства за определяне на известността 
є съобразно обстоятелствата по чл. 12, ал. 10 
от ЗМГО.
(3) Когато с искането за заличаване е 
противопоставена по-ранна марка, ползваща 
се с известност по чл. 12, ал. 3 от ЗМГО, се 
прилагат както доказателства за определяне 
на известността є съобразно обстоятелствата 
по чл. 12, ал. 10 от ЗМГО, така и факти, аргу­
менти и/или доказателства, че използването 
на марката – обект на производството, би 
довело до несправедливо облагодетелстване 
от отличителния характер или от известност­
та на по-ранната марка или би ги увредило.
(4) Когато с искането за заличаване е про­
тивопоставена нерегистрирана марка по чл. 12, 
ал. 4 от ЗМГО, се прилагат доказателства за 
започнало действително използване на нереги­
стрираната марка преди датата на заявяване, 
съответно приоритета на марката – обект на 
производството, както и доказателства за 
продължаване на използването є към датата 
на подаване на искането.
(5) Когато искането за заличаване е по­
дадено на основание чл. 12, ал. 5 или чл. 92, 
ал. 1, т. 1 от ЗМГО, се прилага съдебно удос­
товерение за образувано производство или 
влязло в сила съдебно решение.
(6) Когато искането за заличаване е по­
дадено на основание чл. 12, ал. 6 от ЗМГО, 
се прилагат доказателства за придобиването, 
продължаващото съществуване и обхвата на 
закрила на марката на искателя, както и за 
отношенията на агентство или представи­
телство. Ако марката на искателя се ползва 
със закрила съгласно законодателството на 
друга държава, се представя публикация на 
съответните разпоредби по приложимото 
законодателство, както и съдебна практика, 
при наличието на такава.
(7) Когато искането за заличаване е по­
дадено на основание чл. 12, ал. 7 от ЗМГО, 
се прилагат доказателства, че фирмата на 
искателя е регистрирана съгласно съответното 
законодателство и е използвана на територията 
на Република България във връзка с идентични 
или сходни стоки или услуги преди датата на 
заявяване, съответно приоритетната дата на 
марката – обект на производството.
(8) Когато искането за заличаване е по­
дадено на основание чл. 12, ал. 8 от ЗМГО, 
се прилагат доказателства за придобиването, 
продължаващото съществуване и обхвата на 
закрила на географското означение с действие 
на територията на Република България. Ако 
географското означение се ползва със закрила 
съгласно законодателството на друга държа­
ва, се представя публикация на съответните 
разпоредби по приложимото законодателство, 
включително относно правото на искателя 
да забрани използването на марката, както и 
съдебна практика, при наличието на такава.
(9) Когато искането за заличаване е пода­
дено на основание чл. 36, ал. 3, т. 2 от ЗМГО, 
се прилагат доказателства за придобиването, 
продължаващото съществуване и обхвата на 
закрила на противопоставеното по-ранно 
право. Ако закрилата е възникнала съглас­
но законодателството на друга държава, се 
представя публикация на съответните раз­
поредби по приложимото законодателство, 
включително относно правото на искателя 
да забрани използването на марката, както и 
съдебна практика, при наличието на такава.
(10) Когато искането за заличаване е по­
дадено на основание чл. 36, ал. 3, т. 2, буква 
„б“ от ЗМГО, наред с доказателствата по 
ал. 9 могат да се представят проект, копие 
или оригинал на обекта на претендираното 
по-ранно авторско право, както и скици, 
договор за поръчка, договор за изработка,